b'\n_START_ARTICLE_\nLaukesoo looduskaitseala\n_START_PARAGRAPH_\nLaukesoo looduskaitseala (varem Laukesoo/Laukasoo maastikukaitseala) asub Harjumaal Kose vallas, h\xc3\xb5lmates Aela, N\xc3\xb5mmeri, Paunaste, Kadja, Pala ja Saarnak\xc3\xb5rve k\xc3\xbcla. Kaitseala suurus on 2061 hektarit._NEWLINE_Kaitseala loodi 1981. aastal, kaitsmaks sealseid sooalasid, hiljem reorganiseeriti see maastikukaitsealaks. Seal on eristatud Laukesoo piiranguv\xc3\xb6\xc3\xb6nd ja Laukesoo sihtkaitsev\xc3\xb6\xc3\xb6nd. Kaitseala territooriumil asub Pirita j\xc3\xb5e l\xc3\xa4he._NEWLINE_Maastikukaitsealal kaitstakse eriti sookurgede pesitsuspaiku.'